《渡江望金陵宫阙四首 其三》
明代·胡应麟

绀宇三山近，皇畿万堞遥。云藏佳丽国，地拱圣明朝。

玉辇扶双凤，金瓯奠六鳌。秦淮今夜月，愁倚木兰桡。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。